Diari Oficial de la Generalitat Valenciana


Sumari del DOGV 5081, del 30-08-2005 (2005/9457)

Actuacions de juí verbal de desnonament per falta de pagament número 254/2005. Cèdula de notificació.
-----------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/9457


Organisme emissor
:   Juzgado de Primera Instància Número 3 d'Elx

Tipus de document
:   Anunci

Actuacions de juí verbal de desnonament per falta de pagament número 254/2005. Cèdula de notificació. [2005/Q9457]
  
Procediment: assumpte civil 254/2005
  
Juí: juí verbal (desnonament per falta de pagament) 254/2005
  
Part demandant: Emilio Rodríguez Rubio
  
Part demandada: Gerard Tendron i Corinne Boegly
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
Elx, 20 de juny de 2005
  
María Teresa Martínez Soto, magistrada jutgessa substituta del Jutjat de Primera Instància número 3 d'esta ciutat, ha vist les presents actuacions de juí verbal de desnonament, número 254/2005, seguides a instància d'Emilio Rodríguez Rubio, representat pel procurador el senyor Castaño García, assistit de la lletrada la senyora Gómez Lara, contra Gerard Tendron i Corinne Boegley, els quals no compareixen a l'acte del juí, dicta sentència sobre la base dels següents
  
Antecedents de fet
  
1. El procurador, el senyor Castaño García, en nom i representació d'Emilio Rodríguez Rubio, va presentar un escrit de demanda de juí verbal de desnonament per falta de pagament de les rendes i reclamació de 2.800 euros en concepte de rendes i quantitats assimilades que es devien fins al març de 2005, així com les que es reporten durant la tramitació del procediment, que per torn de repartiment va correspondre a este jutjat, contra Gerard Tendron i Corinne Boegley, i sol·licita que es dicte sentència que resolga el contracte d'arrendament subscrit per les parts en data 1 d'octubre de 2004, sobre l'habitatge situat a Santa Pola, Platja Lisa, avinguda de la Dama d'Elx, número 4. Condemne els demandats a deixar lliure i expedita la finca objecte de la litis, amb l'advertència de ser llançats si no ho fan, així com a pagar a l'actor la quantitat de 2.800 euros en concepte de rendes i quantitats assimilades que es deuen a la data de la interposició de la demanda, així com les altres quantitats que per estos conceptes es continuen reportant fins a la finalització del procediment i al pagament de les costes.
  
2. Admesa a tràmit la demanda, es va assenyalar el dia 20 de juny de 2005, a les 09.30 hores, al juí verbal. Els demandats van ser citats per edictes a l'empara de l'establit en l'article 164 de la Llei d'Enjudiciament Civil, en relació amb les indagacions infructuoses de domicili realitzades d'acord amb l'article 156 del mateix cos legal, amb l'advertència que cas que la sentència fóra condemnatòria i no es recorreguera es procedirà al llançament el dia 30 de juny de 2005, si així ho sol·licita el demandant.
  
3. Realitzada la vista el dia i hora assenyalats, va comparéixer la part actora, i no ho van fer els demandats, malgrat constar citats en forma legal.
  
La part actora es ratifica en la demanda i sol·licita rebre el plet a prova, i proposa documental i interrogatori de les parts; admesa i declarada pertinent la prova proposada, queda el procediment a la mesa de la jutjadora per al dictat de sentència.
  
4. En la tramitació del present juí s'han observat les prescripcions legals d'aplicació.
  
Fonaments jurídics
  
1. De la prova que s'ha practicat a instància de la part demandant en l'acte del juí i que consistix en documental aportada amb la demanda (contracte de lloguer de local de negoci i rebuts de renda impagats dels mesos de desembre de 2004 i gener, febrer i març) no desvirtuada per cap al·legació, impugnació ni activitat probatòria a instància de la part demandada que es troba en situació processal de rebel·lia, així com de les conseqüències que l'article 304 de la Llei d'Enjudiciament Civil conferix a la inassistència de les parts al seu interrogatori quant a fets en què hagueren intervingut personalment i la fixació d'estos com a certs els perjudicara, ha quedat acreditat que els demandats van subscriure un contracte d'arrendament de l'habitatge propietat de l'actora situat a Santa Pola, Platja Lisa, avinguda de la Dama d'Elx, número 8, per a ús d'habitatge per a les vacances, en data 1 d'octubre de 2004, que es va pactar una renda de 700 euros/mes i que ha quedat provat que els demandats han desatés el pagament de la renda des del mes de desembre de 2004, fins a la data de l'acte del juí, i que cal pagar per este concepte la quantitat de 4.900 euros, inclòs el mes de juny de 2005.
  
Per tot això i en aplicació del que disposa l'article 27.2.a de la LAU, en relació amb els articles 1.124 i 1.555, 1.556, següents i concordants del CC, procedix la resolució del contracte d'arrendament instat i la derivada condemna dels demandats al desallotjament de l'immoble i al pagament de les rendes i quantitats assimilades vençudes, així com las que vencen ulteriorment fins a la finalització del present procediment.
  
2. Pel que fa a les costes i atesa l'estimació de la demanda, s'imposen a la part demandada, a l'empara de l'establit en l'article 394.1 de la NLEC.
  
Vists els preceptes legals i la jurisprudència que li són aplicables.
  
Decisió
  
Que amb l'estimació íntegra de la demanda formulada pel procurador el senyor Castaño García, en representació d'Emilio Rodríguez Rubio, contra Gerard Tendron i Corinne Boegly, en situació de rebel·lia processal, declare que correspon el desnonament dels demandats de l'habitatge per a les vacances que ocupen situat a Santa Pola, Platja Lisa, avinguda de la Dama d'Elx, número 8, i condemne els demandats a fer pagament conjunt i solidari a la part actora de la quantitat de 4.900 euros (quatre mil nou-cents euros), així com a les quantitats que vencen durant la tramitació del present procediment i la seua execució. El demandat ha de deixar l'immoble a la lliure disposició de l'actora, amb l'advertència de llançament si no ho fa i si així ho sol·licita la part actora, el dia 30 de juny de 2005, a les 11.00 hores, i si no ho sol·licita, en el termini previst en l'article 704 de la NLEC, tot això amb expressa imposició de costes al demandat.
  
Notifiqueu la present sentència a les parts, i feu-los saber que contra esta sentència s'hi pot interposar un recurs d'apel·lació dins dels cinc dies següents hàbils a la notificació, d'acord amb l'establit en l'article 457 i següents de la Llei d'Enjudiciament Civil.
  
Esta és la meua sentència, de la qual s'unirà un testimoniatge a les actuacions que les han motivades, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de 15 de juliol de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificació de sentència als demandats, Gerard Tendron i Corinne Boegly.